R O M Â N I A                                                                                                    PROIECT                                                                                                                                                                                                                                                                          
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind acordarea unui mandat special împuternicitului Consiliului Local al Oraşului Deta în Adunarea Generală a Asociaţilor Asociaţiei  de Dezvoltare Intercomunitară Apă - Canal Timiş.
             Analizând temeiurile juridice, respectiv:

a) art. 129 alin. (2) litera d) și alin. (7) litera n) din O.U.G nr. 57/2019 privind Codul administrativ, cu modificările și completările ulterioare;

b) Legea nr. 51/2006 a serviciilor comunitare de utilităţi publice, cu modificările și completările ulterioare;

c) Legea nr. 241/2006 privind serviciul de alimentare cu apă şi canalizare, cu modificările și completările ulterioare;

d) art. 21 din Statutul Asociației de Dezvoltare Intercomunitară Apă - Canal;

             Ținând cont de:

a) referatul de aprobare nr. 9.331/25.10.2021 al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator;
b) raportul Serviciului Urbanism, amenajarea teritoriului, autorizarea executării lucrărilor şi administrarea patrimoniului din cadru Aparatului de specialitate al Primarului orașului Deta, înregistrat sub nr. 9.333/25.10.2021 prin care se propune acordarea unui mandat special împuternicitului Consiliului Local al Oraşului Deta în Adunarea Generală a Asociaţilor Asociaţiei de Dezvoltare Intercomunitară Apă - Canal Timiş;
c) avizele consultative ale Comisiei Urbanism și Comisie Juridice a Consiliului local,

              În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

              Consiliul local al orașului Deta adoptă prezenta hotărâre:
             Art.1. Se mandatează dl Rotar Radu, Viceprimarul orașului Deta, cu atribuții de primar, să reprezinte Orașul Deta - Consiliul local în Adunarea Generală a Asociaților Asociației de Dezvoltare Intercomunitară Apă – Canal Timiș, inclusiv să aprobe intrarea în Asociaţie a Comunei Giroc.

            Art.2. Cu ducerea la îndeplinire a prevederilor prezentei hotărâri se încredinţează Serviciul Urbanism, amenajarea teritoriului, autorizarea executării lucrărilor şi administrarea patrimoniului al Primăriei oraşului Deta.

Art.3. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului Oraşului Deta;

- Compartimentului Administraţie publică locală, protocol;

- Serviciului Urbanism, autorizarea executării lucrărilor şi administrarea patrimoniului; 
- Asociaţiei de Dezvoltare Intercomunitară Apă - Canal Timiş.

